**JÁRVÁNYÜGYI ELJÁRÁSREND AZ ÓVODÁBAN**

**Tisztelt Szülők!**

**A Kormány járványügyi lazító intézkedései kapcsán a lent olvasható eljárásrendek érvényesek és betartandóak 2021. július 5.-től az óvodában. Mivel a veszélyhelyzet még őszig érvényben van, kérem, szíveskedjenek az alábbi intézkedéseket betartani, ami megakadályozza a visszafertőződés lehetőségét, és biztosítja az óvoda zavartalan működését!**

* A szülő/ gondviselő az óvodával továbbra is inkább e- mailben és telefonon tartja a kapcsolatot, csökkentve a személyes találkozásokat!
* **Fontos, hogy nem az óvodapedagógus, hanem az óvoda hivatalos e-mail és telefonszámait használják tekintettel arra, hogy az óvodapedagógus a gyermekekkel foglalkozik, mobil telefont csak az óvodai szabályzatok figyelembe vételével használhat!**
* **A gyermekek óvodába érkezésére az önálló beérkezés, vagy a szülő általi személyes bekísérési forma is támogatott, a kézfertőtlenítés betartása mellett. Továbbra is fenntartjuk, a szülő általi maszk használatot, és az öltözőben a létszámkorlátot. 3 főnél több ne tartózkodjon a megfelelő távolságot tartsuk egymás között!**
* **Amennyiben szükséges a szülő vagy az óvoda részéről a személyes ügyintézés, kapcsolat, kézfertőtlenítő használata után csak a szükséges időt töltsék az intézményben! Mindig tartsanak egymástól megfelelő távolságot!**
* **2021. augusztus hóra az ebéd megrendelése a gyermek részére a szülő által ez e- mailen történik****info@barossovi.hu****Határidő: július 8-a! Kedvezményben részesülő gyermekek (akik nem fizetnek az étkezésért) részére is meg kell rendelni e- mailen keresztül a szülőnek az étkezést!**
* A lerendelések jóváírása folyamatosan történik.
* Az e- mail alapján az óvodatitkár kiküldi mindenkinek a fizetendő összegről az értesítést, aki átutalással teljesíti az étkezés befizetését. Amennyiben nem érkezik értesítés július 9-ig az Önök e- mail címére a fizetendő összegről, mindenképpen vegyék fel az óvodával a kapcsolatot e- mailben info@barossovi.hu vagy **telefonon: 289-03-90**
* **Figyelem! Az elektronikus ebéd lerendelés BEVEZETÉSE SZEPTEMBER 1.- től történik. Az átállási időszak ( szeptember- október ezen időszakban még fogadjuk az e- mailben történő lerendelést ) .**

**Aki még nem küldött nyilatkozatot kérem, küldje, hogy a regisztrációt el tudjuk végezni a nyár folyamán.(erről bővebben tájékozódhat az óvoda honlapján: www.**[**barossovi.hu**](http://www.barossovi.hu/)**– Hasznos Információk – Elektronikus lerendelés címszó alatt)**

* **A megrendelt ebéd lerendelése betegség, hiányzás esetén továbbra is szükséges e- mailben, telefonon, valamint a Házirendben rögzített módon az óvodák folyosóján kihelyezett füzetbe való** **beírással megtenni** a higiéniai előírások fokozott betartásával.

( kézfertőtlenítés) A technikai felkészülés után minél előbb térjünk át az elektronikus étkezés lerendelési rendszer használatára!

Felhívom a Kedves Szülők figyelmét, hogy továbbra is fokozottan figyeljenek az étkezés megrendelésére és hiányzás esetén a lerendelésére!

A Házirend szerint a szülőnek kötelessége bejelentenie gyermeke távolmaradását, valamint a gyermek hiányzását igazolnia kell, amit betegség esetén az orvossal konzultálva, szülői nyilatkozattal, egyéb távollét esetén az óvodában biztosított formanyomtatvány (KIKÉRŐ) kitöltésével tehet meg!

**Kérjük, fent leírt eljárásrend betartását, annak érdekében, hogy a gyermekek óvodába járása gördülékenyen megvalósuljon, valamint a kötelező óvodába járásnak a törvényi előírásokat figyelembe véve meg tudjanak felelni!**

Kérdés esetén kérjük, a fenti e-mail címre írjon. Köszönjük szíves együttműködésüket!

**Óvodavezetés**

[***Pesterzsébeti Baross Német Nemzetiségi Óvoda Eljárásrendje***](https://www.barossovi.hu/pesterzsebeti-baross-nemet-nemzetisegi-ovoda-eljarasrendje)

[***Szülői nyilatkozat óvodába jövetel***](http://www.barossovi.hu/wp-content/uploads/Sz%C3%BCl%C5%91i-nyilatkozat-%C3%B3vod%C3%A1ba-j%C3%B6vetel.docx)